વૃષભ : આપની રાશિ વૃષભ છે, એટલે વર્ષ દરમ્યાન થોડું તોફાન તો રહેવાનું. રખડતી ગાયોના પૂજન કરવા. સુરજ ઉગતાની સાથે બને એટલી વધુમાં વધુ ભેંસના દર્શન કરવા લાભકારક છે. જમવા પહેલા ‘ઔમ ભેંસવાય નમ:’ ના ૧૦૧ જપ કરવાથી પાચન શક્તિમાં સુધારો થવાની શક્યતાઓ છે. શિર્ષાસન થાય તો કરવા. ન ફાવે તો તમારો ફોટો ઉંધો મુકવાથી પણ ફળ મળશે. પડછાયાથી ડર લાગવાની પૂરી શક્યતાઓ છે. બાર બુધવાર કરવા અને તે દિવસોમાં, ટીવીમાં માત્ર હાસ્યના કાર્યક્રમો જ જોવા. કોઈપણ હાસ્ય કલાકાર સાથે શિર્ષાસનમાં ફોટો પડાવી, તે ફોટો પેન્ટના ડાબા ખિસ્સામાં રાખવો. ફાયદો થશે.